Adogatás (tenisz)
Az  adogatás vagy más néven szerva a teniszben a labdamenet kezdete. Az adogatójátékos feldobja a labdát, magasan a levegőben megüti az ütőjével: a labda a háló érintése nélkül az ellenfél térfelén található átellenes adogatóudvarban pattan le. Az adogatónak felváltva a játéktér hosszanti jobb és bal fele mögül kell adogatnia, minden játékban jobb oldalról kezdve az adogatást. A döntő játékban az adogatásokat felváltva a játéktér hosszanti jobb és bal fele mögül kell adogatni, az első pontot a jobb oldalról adogatva. Az adogatójátékos nem tehet lépéseket szerválás közben, ezzel ugyanis félrevezethetné az ellenfelét. Ha az adogató ellép az eredeti helyéről a szervamozdulat közben, vagy rálép az alapvonalra, az hibának minősül.

A játékosok gyakran már a szervával szeretnék megnyerni a labdamenetet, ez akkor lehetséges, ha az ellenfél nem tudja a labdát szabályosan visszaadni. Az adogatás akkor is szabályos, ha az adogató nem fej fölül szervál (nem dobja fel a labdát), hanem lepattintja a földre, és alulról üti át. Ebben az esetben azonban a szerva lassú lesz, és az ellenfél könnyen megtámadhatja.

Az adogatás típusai 
Többféle szerva létezik, fő típusai: lapos, pörgetett (topspin), csavart (twist), nyesett (sliced).

A lapos szerva a leggyorsabb, ekkor a labda nem pörög a levegőben, hanem gyorsan átszeli azt, egyenes vonalban vágódik az ellenfél adogatóudvarába. Mivel ennél a szervánál a labda alig a háló fölött halad el, könnyen megakadhat benne, tehát nagyon pontosan kell ütni. Éppen ezért a játékosok legtöbbször középre ütik, ahol a háló alacsonyabb, és első szervaként próbálkoznak vele, mert ha elrontják, még mindig üthetnek egy második adogatást. A férfi teniszezők szervájának sebessége meghaladhatja a 200 km/h-t is.

A pörgetett (topspin) szerva ütésekor a játékos a labda alsó részét érinti a levegőben. Ez a szerva sokkal lassúbb. A labda pörgése lehetővé teszi, hogy magasan a háló fölött érkezzen az ellenfél térfelére, majd az adogatóudvarba bukjon. Éppen ezért ez a szerva sokkal biztonságosabb, mint a gyors, lapos adogatás, sokszor második szervaként ezt használják. A pörgetett szerva ütéséhez ennek ellenére gyakran nagyobb erő szükséges, mint a laposhoz.

A labda pörgése azt is eredményezi, hogy az magasra pattan. A fogadójátékosok általában jól tudják kezelni ezeket tenyeres oldalon, fonákkal viszont annál nehezebben. Éppen ezért a fonákra érkező pörgetett szerva jó előkészítés lehet szerva-röpte játékhoz. Ennek a szervának a technikája nehéz, mivel az adogató játékosnak egészen a feje fölött, sőt, még hátrébb kell megütnie a labdát. Ez összetett mozdulatsort igényel.

Nyesett adogatás: a jobbkezes teniszező a labda hátsó részét jobbra tartó mozdulattal üti meg (balkezes játékos ellenkező irányba csavar). A csavart labda a levegőben kissé balra tart, és lepattanáskor megcsúszik, és még kijjebb kanyarodik lepattanás után. Egy jó nyesett szerva a fogadó játékost egészen kimozdítja oldalirányba, így a teljes pálya megnyílik az adogató számára a támadáshoz. Ennél a szervánál a labda alacsonyan repül, nagy a hibaszázalék, így főleg első szervaként ütik. Ha sikerül, az ellenfél gyakran bele sem tud érni (ász), alkalmas az ellenfél kiszorítására, de pattanhat úgy is, hogy egészen testre érkezik, így a fogadó nem tudja megfelelően fogadni.

Pörgetett-nyesett szerva: az előzőek kombinációja, a labda lefele pörög, oldalra tart és magasra pattan. Alkalmas biztonsági szervának.

A csavart adogatás egy különleges típusú pörgetett-nyesett szerva, ami a lepattanás után máshogy viselkedik, mert sokkal inkább pörög, mint oldalra csavarodik. Éppen ezért földet érés után nem csavarodik kifelé, bal oldalra, hanem a földön irányt változtat, és jobbra pattan. Fonákkal különösen nehéz visszaadni, mivel a labda erősen, magasra pattan. Ez a legnehezebb szervatípus, az adogató játékosnak egészen a háta mögött kell megütnie a labdát. Kiválóan alkalmas szerva-röpte játékhoz: lassabban érkezik meg a szerva az ellenfélhez, és nehéz visszaadni.

Az adogatás eredményessége

Jó adogatás 
Jó adogatásról akkor beszélünk, ha a szerva szabályos volt, és vagy azonnali pontot eredményezett az adogató számára, vagy az ellenfél visszaütésével a játék folytatódott. Azonnali pontszerzést jelent, ha a fogadó fél bele sem tud érni a szabályos adogatásba, ezt nevezik a teniszezők ász szervának. Ugyancsak azonnali pontszerzést eredményez, ha a fogadó fél bele tud érni az adogatásba, de azt nem tudja visszajuttatni az adogató fél pályájára.

Necces adogatás 
Necces adogatásnak nevezik, ha a szabályosan végrehajtott szerva az ellenfél térfelének adogatóudvarába történő lepattanás előtt érinti a hálót. Ebben az esetben az adogatást meg kell ismételni.

Hibás adogatás 
Hibás az adogatás a következő esetekben:
A labda a hálóba csapódik, és ezt követően nem kerül át az ellenfél adogatóudvarába.
A labda az ellenfél adogatóudvarán kívül éri a talajt (out).
Az adogató játékos lábhibát vét, azaz adogatás közben rálép a vonalra, vagy belép a pályára, vagy az adogatást nem egy helyből (jobbra,  balra vagy előre-hátra mozogva) végzi el. Az elmozdulás, belépés és vonalra rálépés a labda elütésének pillanatáig számít lábhibának. Nem számít hibának, ha az adogató adogatás közben egyik vagy mindkét lábát felemeli, felugrik.
Ha az adogató megkísérli megütni a labdát, de elvéti.
Ha a megütött labda a talaj érintése előtt a pálya valamely állandó tartozékát, az egyeslécet, vagy a hálótartó oszlopot érinti, vagy a  megütött labda megérinti az adogatót, az adogató partnerét, vagy bármit, amit az adogató vagy partnere a kezében tart, vagy visel.
Ha az adogatást nem a megfelelő oldalról hajtották végre.

Első hibás adogatás esetén a játék a második adogatással folytatódhat, amelyet ugyanarról az oldalról kell elvégezni, mint az első adogatást. Ha a második adogatás is hibás az ellenfél számára jár pont. Ez utóbbit kettős hibának nevezzük.

Az adogatással kapcsolatos fogalmak 
Néhány fontosabb kifejezés:
 Ász: olyan nyerő adogatás, melynél az ellenfél nem tud hozzáérni a labdához.
 Első és második szerva: minden labdamenetnél két lehetősége van az adogatónak adogatni. A necces szervát minden esetben újrajátsszák.
 Kettőshiba: az adogató elrontja mindkét szerváját, így az ellenfél nyeri a pontot.
 Lábhiba: az adogató a labda elütése előtt rálép az alapvonalra, vagy azon belülre.
 Necc: a labda érinti a hálót, de nem akad meg benne, és utána a megfelelő adogatóudvarban pattan le. Az adogató újra ütheti a megfelelő szervát.
 Nyerő szerva/ász értékű adogatás: a fogadó beleér a szervába, de nem tudja visszaadni.
 Rontott szerva: a labda megakad a hálóban, vagy a megfelelő adogatóudvaron kívülre esik (out).
 Szerva-röpte játék: az adogató a szerva után rögtön felszalad a hálóhoz, hogy egy nyerő röptével befejezze a pontot.

Rekordok 
A leggyorsabb adogatást a férfiaknál az ausztrál Sam Groth ütötte 2012-ben, labdája 263,4 km/h sebességgel ért földet. A nőknél ugyanezt a rekordot 2014 óta a német Sabine Lisicki tartja 210,8 km/h sebességgel.

Jegyzetek

Források 

 

Tenisz
Az adogatás vagy más néven szerva a teniszben a labdamenet kezdete . Az adogatójátékos feldobja a labdát , magasan a levegőben megüti az ütőjével : a labda a háló érintése nélkül az ellenfél térfelén található átellenes adogatóudvarban pattan le . Az adogatónak felváltva a játéktér hosszanti jobb és bal fele mögül kell adogatnia , minden játékban jobb oldalról kezdve az adogatást . A döntő játékban az adogatásokat felváltva a játéktér hosszanti jobb és bal fele mögül kell adogatni , az első pontot a jobb oldalról adogatva . Az adogatójátékos nem tehet lépéseket szerválás közben , ezzel ugyanis félrevezethetné az ellenfelét . Ha az adogató ellép az eredeti helyéről a szervamozdulat közben , vagy rálép az alapvonalra , az hibának minősül . A játékosok gyakran már a szervával szeretnék megnyerni a labdamenetet , ez akkor lehetséges , ha az ellenfél nem tudja a labdát szabályosan visszaadni . Az adogatás akkor is szabályos , ha az adogató nem fej fölül szervál ( nem dobja fel a labdát ) , hanem lepattintja a földre , és alulról üti át . Ebben az esetben azonban a szerva lassú lesz , és az ellenfél könnyen megtámadhatja . Az adogatás típusai Többféle szerva létezik , fő típusai : lapos , pörgetett ( topspin ) , csavart ( twist ) , nyesett ( sliced ) . A lapos szerva a leggyorsabb , ekkor a labda nem pörög a levegőben , hanem gyorsan átszeli azt , egyenes vonalban vágódik az ellenfél adogatóudvarába . Mivel ennél a szervánál a labda alig a háló fölött halad el , könnyen megakadhat benne , tehát nagyon pontosan kell ütni . Éppen ezért a játékosok legtöbbször középre ütik , ahol a háló alacsonyabb , és első szervaként próbálkoznak vele , mert ha elrontják , még mindig üthetnek egy második adogatást . A férfi teniszezők szervájának sebessége meghaladhatja akm / h-t is . A pörgetett ( topspin ) szerva ütésekor a játékos a labda alsó részét érinti a levegőben . Ez a szerva sokkal lassúbb . A labda pörgése lehetővé teszi , hogy magasan a háló fölött érkezzen az ellenfél térfelére , majd az adogatóudvarba bukjon . Éppen ezért ez a szerva sokkal biztonságosabb , mint a gyors , lapos adogatás , sokszor második szervaként ezt használják . A pörgetett szerva ütéséhez ennek ellenére gyakran nagyobb erő szükséges , mint a laposhoz . A labda pörgése azt is eredményezi , hogy az magasra pattan . A fogadójátékosok általában jól tudják kezelni ezeket tenyeres oldalon , fonákkal viszont annál nehezebben . Éppen ezért a fonákra érkező pörgetett szerva jó előkészítés lehet szerva-röpte játékhoz . Ennek a szervának a technikája nehéz , mivel az adogató játékosnak egészen a feje fölött , sőt , még hátrébb kell megütnie a labdát . Ez összetett mozdulatsort igényel . Nyesett adogatás : a jobbkezes teniszező a labda hátsó részét jobbra tartó mozdulattal üti meg ( balkezes játékos ellenkező irányba csavar ) . A csavart labda a levegőben kissé balra tart , és lepattanáskor megcsúszik , és még kijjebb kanyarodik lepattanás után . Egy jó nyesett szerva a fogadó játékost egészen kimozdítja oldalirányba , így a teljes pálya megnyílik az adogató számára a támadáshoz . Ennél a szervánál a labda alacsonyan repül , nagy a hibaszázalék , így főleg első szervaként ütik . Ha sikerül , az ellenfél gyakran bele sem tud érni ( ász ) , alkalmas az ellenfél kiszorítására , de pattanhat úgy is , hogy egészen testre érkezik , így a fogadó nem tudja megfelelően fogadni . Pörgetett-nyesett szerva : az előzőek kombinációja , a labda lefele pörög , oldalra tart és magasra pattan . Alkalmas biztonsági szervának . A csavart adogatás egy különleges típusú pörgetett-nyesett szerva , ami a lepattanás után máshogy viselkedik , mert sokkal inkább pörög , mint oldalra csavarodik . Éppen ezért földet érés után nem csavarodik kifelé , bal oldalra , hanem a földön irányt változtat , és jobbra pattan . Fonákkal különösen nehéz visszaadni , mivel a labda erősen , magasra pattan . Ez a legnehezebb szervatípus , az adogató játékosnak egészen a háta mögött kell megütnie a labdát . Kiválóan alkalmas szerva-röpte játékhoz : lassabban érkezik meg a szerva az ellenfélhez , és nehéz visszaadni . Az adogatás eredményessége Jó adogatás Jó adogatásról akkor beszélünk , ha a szerva szabályos volt , és vagy azonnali pontot eredményezett az adogató számára , vagy az ellenfél visszaütésével a játék folytatódott . Azonnali pontszerzést jelent , ha a fogadó fél bele sem tud érni a szabályos adogatásba , ezt nevezik a teniszezők ász szervának . Ugyancsak azonnali pontszerzést eredményez , ha a fogadó fél bele tud érni az adogatásba , de azt nem tudja visszajuttatni az adogató fél pályájára . Necces adogatás Necces adogatásnak nevezik , ha a szabályosan végrehajtott szerva az ellenfél térfelének adogatóudvarába történő lepattanás előtt érinti a hálót . Ebben az esetben az adogatást meg kell ismételni . Hibás adogatás Hibás az adogatás a következő esetekben : A labda a hálóba csapódik , és ezt követően nem kerül át az ellenfél adogatóudvarába . A labda az ellenfél adogatóudvarán kívül éri a talajt ( out ) . Az adogató játékos lábhibát vét , azaz adogatás közben rálép a vonalra , vagy belép a pályára , vagy az adogatást nem egy helyből ( jobbra , balra vagy előre-hátra mozogva ) végzi el . Az elmozdulás , belépés és vonalra rálépés a labda elütésének pillanatáig számít lábhibának . Nem számít hibának , ha az adogató adogatás közben egyik vagy mindkét lábát felemeli , felugrik . Ha az adogató megkísérli megütni a labdát , de elvéti . Ha a megütött labda a talaj érintése előtt a pálya valamely állandó tartozékát , az egyeslécet , vagy a hálótartó oszlopot érinti , vagy a megütött labda megérinti az adogatót , az adogató partnerét , vagy bármit , amit az adogató vagy partnere a kezében tart , vagy visel . Ha az adogatást nem a megfelelő oldalról hajtották végre . Első hibás adogatás esetén a játék a második adogatással folytatódhat , amelyet ugyanarról az oldalról kell elvégezni , mint az első adogatást . Ha a második adogatás is hibás az ellenfél számára jár pont . Ez utóbbit kettős hibának nevezzük . Az adogatással kapcsolatos fogalmak Néhány fontosabb kifejezés : Ász : olyan nyerő adogatás , melynél az ellenfél nem tud hozzáérni a labdához . Első és második szerva : minden labdamenetnél két lehetősége van az adogatónak adogatni . A necces szervát minden esetben újrajátsszák . Kettőshiba : az adogató elrontja mindkét szerváját , így az ellenfél nyeri a pontot . Lábhiba : az adogató a labda elütése előtt rálép az alapvonalra , vagy azon belülre . Necc : a labda érinti a hálót , de nem akad meg benne , és utána a megfelelő adogatóudvarban pattan le . Az adogató újra ütheti a megfelelő szervát . Nyerő szerva/ ász értékű adogatás : a fogadó beleér a szervába , de nem tudja visszaadni . Rontott szerva : a labda megakad a hálóban , vagy a megfelelő adogatóudvaron kívülre esik ( out ) . Szerva-röpte játék : az adogató a szerva után rögtön felszalad a hálóhoz , hogy egy nyerő röptével befejezze a pontot . Rekordok A leggyorsabb adogatást a férfiaknál az ausztrál Sam Groth ütötteben , labdája4 km/h sebességgel ért földet . A nőknél ugyanezt a rekordotóta a német Sabine Lisicki tartja8 km/h sebességgel . Jegyzetek Források Tenisz